पहले दिन एयरफोर्स रेलवे का दबदबा
टीआईटीकॉलेज खेल मैदान में शुक्रवार को तीन दिवसीय अोपन हैंडबाल स्पर्धा का शुभारंभ हुआ। अतिथियों का स्वागत स्कूली बच्चों द्वारा तिलक लगाकर सांस्कृतिक कार्यक्रम के द्वारा किया गया। कार्यक्रम की शुरूआत मुख्य अतिथि हरियाणा विद्यालय शिक्षा बोर्ड के चेयरमैन डाॅ. जगबीर सिंह खादी बोर्ड के चेयरमैन संजय भाटिया ने स्वर्गीय राकेश गौतम की तस्वीर के आगे फूल चढ़ाकर किया। खादी बोर्ड के चेयरमैन संजय भाटिया ने प्रतियोगिता की शुरुआत की घोषणा की। शुरूआत से पहले खिलाडिय़ों द्वारा मार्च पास्ट किया गया खिलाडिय़ों को शपथ भी दिलवाई गई स्पर्धा का पहला मैच भिलाई से आई टीम और बीएसएफ की टीम का हुआ।
येरहे परिणाम
स्पर्धाका पहला मैच बीएसएफ और राष्ट्रीय हैंडबाल एकेडमी भिलाई के बीच हुआ। इसमें बीएसएफ की टीम ने भिलाई को 40-34 से हराया। स्पर्धा का दूसरा मैच सबसे ज्यादा रोमांचक रहा और बराबरी पर छूटा। एक एक अंक पाने के लिए दोनों टीमों के खिलाड़ियों को खासा जोर लगाना पड़ा और अंत में आईटीबीपी और दिनोदा क्लब बराबरी 27 -27 पर रहे। तीसरा मैच भारतीय रेलवे और भिवानी की टीम के बीच हुआ जिसमें रेलवे की टीम ने भिवानी को 16-6 के बड़े अंतर से हराया। इंडियन एयरफोर्स और एमडीयू के बीच हुए मैच में इंडियन एयरफोर्स ने 30 -17 से अपने नाम किया। राष्ट्रीय हैंडबाल एकेडमी भिलाई और हरियाणा के बीच हुए मैच में भिलाई ने मैच को 29 -25 से जीता।
पंजाब और भिवानी के बीच हुए मैच में पंजाब की टीम 32- 27, आर्मी जाट और दिनोदा क्लब के बीच हुए मैच में आर्मी जाट की टीम 28 -25 से, इंडियन एयरफोर्स और दिल्ली के बीच हुए मैच में एयरफोर्स की टीम 31-21 से विजेता बनी। स्पर्धा की लीग के बचे हुए मैच आज खेले जाएंगे। खादी बोर्ड के चेयरमैन संजय भाटिया ने कहा कि इस तरह के आयोजनों से खिलाडिय़ों का मनोबल बढ़ेगा और खेलों की तरफ युवाओं की रूचि भी बढ़ेगी हरियाणा विद्यालय शिक्षा बोर्ड के चेयरमैन डॉ. जगबीर सिंह ने कहा कि खेलों से जीवन में अनुशासन आता है और राष्ट्रीयता की भावना आती है इसलिए खेल अति आवश्यक है। हैंडबाल एसोसिएशन के प्रधान आयोजन कमेटी के चेयरमैन रामअवतार शर्मा ने कहा कि स्पर्धा में 15 टीमें भाग ले रही है। इस अवसर पर समिति के महासचिव कोच हरिस्वरूप, समिति के जिला सचिव मंजीत ढांडा, जिला खेल अधिकारी, डीपीआरओ पारू लता, एपीआरओ सुरेंद्र सिंगल, नवनिर्वाचित पार्षद मुकेश रहेजा, रेखा राघव इत्यादि मौजूद थे।
टीआईटी कॉलेज में हैंडबाल टूर्नामेंट में अपनी प्रतिद्वंद्वी टीम के खिलाड़ियों को मात देते हुए गोल करने का प्रयास करता खिलाड़ी।
hin_Deva hin_Deva bho_Deva hin_Deva hin_Deva hin_Deva